	ODLUKA
O STIPENDIRANJU UČENIKA PRVIH RAZREDA SREDNJIH ŠKOLA DEFICITARNIH ZANATSKIH ZANIMANJA TEHNIČKE STRUKE
("Sl. list grada Subotice", br. 46/2015, 28/2019 i 16/2023)


 
[bookmark: str_1]I OSNOVNE ODREDBE
[bookmark: clan_1]Član 1.
Ovom odlukom uređuju se uslovi, kriterijumi i postupak dodele stipendija učenicima prvih razreda srednjih škola deficitarnih zanatskih zanimanja tehničke struke (u daljem tekstu: stipendije) iz budžeta Grada Subotice i izvori finansiranja dodele stipendija. 
[bookmark: clan_2]Član 2.
Davalac stipendija je Grad Subotica (u daljem tekstu: davalac stipendije). 
Davalac stipendije dodeljuje godišnje 30 stipendija. 
[bookmark: clan_3]Član 3.
U cilju stvaranja mogućnosti za podršku u finansiranju školovanja učenika prvih razreda srednjih škola deficitarnih zanatskih zanimanja tehničke struke u vidu stipendija, kao i zadovoljavanja potreba privrede za deficitarnim zanatskim zanimanjima, Grad Subotica (u daljem tekstu: Grad) obrazuje Fond za stipendiranje učenika prvih razreda srednjih škola deficitarnih zanatskih zanimanja tehničke struke (u daljem tekstu: Fond). 
[bookmark: clan_4]Član 4.
Stipendije po ovoj odluci dodeljuju se za školsku godinu, a isplaćuju u deset jednakih mesečnih rata, do 10. u mesecu za prethodni mesec. 
Visina mesečne rate stipendije iznosi 5.000,00 dinara.
[bookmark: str_2]II USLOVI, KRITERIJUMI I POSTUPAK DODELE
[bookmark: clan_5]Član 5.
Pravo na stipendiju iz ove odluke može ostvariti učenik pod sledećim uslovima: 
- da je državljanin Republike Srbije, 
- da prvi put upisuje prvu godinu srednje škole deficitarnih zanatskih zanimanja tehničke struke kao redovan učenik.
Deficitarna zanatska zanimanja tehničke struke u smislu ove odluke su zanimanja koja su utvrđena kao deficitarna na osnovu izveštaja Nacionalne službe za zapošljavanje, na osnovu stvarnih potreba privrednih subjekata i preporuka srednjih škola tehničke struke sa teritorije Grada Subotice. 
[bookmark: clan_6]Član 6.
Pravo na stipendiju iz ove odluke nema učenik ako u toku školske godine napusti školovanje. 
[bookmark: clan_7]Član 7.
Kriterijumi za dodelu stipendija su: 
1. postignuti uspeh i 
2. socijalno-ekonomski status. 
[bookmark: clan_8]Član 8.
Bodovanje prema postignutom uspehu vrši se: 
	uspeh postignut u svim razredima osnovne      škole 
	 broj bodova 

	- dovoljan 
	 do 2,49 

	  
	 20 

	- dobar uspeh 
	 2,50 - 3,49 

	  
	 30 

	- vrlo dobar uspeh 
	 3,50 - 4,49 

	  
	 40 

	- odličan uspeh 
	 4,50 - 5,00 

	  
	 50 


Bodovanje prema socijalno ekonomskom statusu vrši se: 
- učenicima bez roditeljskog staranja - 20 bodova 
- učenicima korisnika prava na novčanu socijalnu pomoć - 20 bodova 
- do 20% prosečne zarade bez poreza i doprinosa po zaposlenom u Republici Srbiji - 10 bodova. 
Socijalno-ekonomski status porodice iz alineje tri stava 2. ovog člana utvrđuje se na osnovu proseka ukupnih mesečnih prihoda po članu porodice učenika u prethodna dva meseca. 
Prosečna zarada iz stava 2. ovog člana računa se prema podacima republičkog organa uprave nadležnog za poslove statistike. 
[bookmark: clan_9]Član 9.
U slučaju da učenici po oba kriterijuma ostvare isti broj bodova, prednost ima učenik koji ima veću prosečnu ocenu. 
[bookmark: clan_10]Član 10.
Stipendije se dodeljuju putem konkursa. 
Za obavljanje poslova koji se odnose na realizaciju ciljeva Fonda i konkursni postupak obrazuje se Komisija za dodelu stipendija učenicima prvih razreda srednjih škola deficitarnih zanatskih zanimanja tehničke struke (u daljem tekstu: Komisija). 
Komisija ima predsednika i dva člana, od kojih je jedan član iz Sekretarijata za društvene delatnost Gradske uprave Grada Subotice. 
Predsednika i članove Komisije imenuje Gradonačelnik na mandatni period od četiri godine. 
[bookmark: clan_11]Član 11.
Zadaci Komisije su da: 
- izradi obrazac prijave na Konkurs, 
- raspiše Konkurs za dodelu stipendija, 
- sprovede konkursni postupak, 
- izvrši bodovanja po kriterijumima iz člana 8. - 9. ove odluke, 
- na osnovu izvršenog bodovanja, u roku od 15 dana od dana isteka roka za podnošenje prijava na Konkurs sačini rang listu i dostavi predlog Gradonačelniku za donošenje Odluke o dodeli stipendija. 
[bookmark: clan_12]Član 12.
Komisija raspisuje Konkurs za dodelu stipendija za svaku školsku godinu, do kraja jula meseca tekuće godine. 
Na osnovu podataka iz člana 5. stav 2. ove odluke Komisija za svaku godinu utvrđuje koje su deficitarna zanatska zanimanja tehničke struke.
Konkurs se objavljuje na zvaničnoj Internet stranici Grada. 
[bookmark: clan_13]Član 13.
Prijava na Konkurs vrši se popunjavanjem obrasca za prijavu. 
Uz popunjeni obrazac prijave učenik podnosi i sledeću dokumentaciju: 
- kratku biografiju, 
- uverenje da je učenik upisan u prvi razred srednje škole zanatskih zanimanja tehničke struke kao redovan učenik, 
- overena fotokopija svedočanstva o uspehu u svim razredima osnovne škole, 
- potvrdu Nacionalne službe za zapošljavanje o nezaposlenosti ili Republičkog fonda za penzijsko i invalidsko osiguranje o nezaposlenosti za roditelje, 
- overenu izjavu dva svedoka o broju članova domaćinstva i 
- uverenje o ukupnom prihodu domaćinstva za prethodna dva meseca (za zaposlene uverenje izdato od poslodavca, za penzionere oba isečka uverenja izdatog od strane Republičkog fonda za penzijsko i invalidsko osiguranje - Filijala Subotica ili izveštaj banke o izvršenoj isplati penzije u prethodnom mesecu, a u slučaju drugih prihoda uverenje izdato od strane nadležnog republičkog poreskog organa). 
Za ostvarivanje bodova po kriterijumu socijalno-ekonomskog statusa, učenik bez roditeljskog staranja i/ili korisnici prava na novčanu socijalnu pomoć uz prijavu dostavlja i 
- overenu fotokopiju Rešenja o smeštaju u drugu porodicu, 
- overenu fotokopiju Rešenja o priznavanju prava na novčanu socijalnu pomoć, odnosno fotokopiju socijalne anamneze izdate od strane Centra za socijalni rad Grada Subotice. 
Prijava na konkurs dostavlja se Komisiji, u zatvorenoj koverti sa naznakom "Prijava za konkurs za dodelu stipendija učenicima prvih razreda srednjih škola deficitarnih zanatskih zanimanja tehničke struke", predajom u Gradski Uslužni centar Grada Subotice ili poštom. 
Neblagovremene i nepotpune prijave Komisija neće razmatrati. 
[bookmark: clan_14]Član 14.
Odluku o dodeli stipendija donosi Gradonačelnik na osnovu rang liste sačinjene od strane Komisije. 
Odluka se objavljuje na zvaničnoj Internet stranici Grada Subotice. 
Učenik kome nije dodeljena stipendija ima pravo žalbe Gradskom Veću Grada Subotice, (u daljem tekstu: Gradsko Veće) u roku od 8 dana od dana objavljivanja Odluke o dodeli stipendija. 
Odluka Gradskog Veća je konačna. 
[bookmark: clan_15]Član 15.
Po konačnosti Odluke o dodeli stipendija zaključuje se ugovor o stipendiranju učenika prvih razreda srednjih škola deficitarnih zanatskih zanimanja tehničke struke, koji u ime učenika potpisuje zakonski zastupnik. 
[bookmark: clan_16]Član 16.
Učenik kome je dodeljena stipendija je u obavezi da na kraju polugodišta, Sekretarijatu za drzuštvene delatnosti Gradske uprave Grada Subotice dostavi dokaz o postignutom uspehu na polugodištu. 
Učeniku koji na polugodištu ima dve negativne ocene prekida se stipendiranje. 
Učenik gubi pravo na stipendiju ako Komisija utvrdi da je prilikom konkurisanja dao lažne ili neistinite podatke, te je učenik, odnosno njegov roditelj ili staratelj, dužan da primljenu stipendiju u celosti vrati u roku od 30 dana od dana prijema obaveštenja sa razlozima raskida ugovora potpisanog od strane Gradonačelnika. 
Učenik gubi pravo na stipendiju i u slučaju da se u toku trajanja prvog razreda ispiše iz srednje škole. 
U slučaju iz stava 4. ovog člana učenik, odnosno njegov zakonski zastupnik, je dužan da o tome obavesti davaoca stipendije u roku od 8 dana od dana prestanka statusa učenika prvog razreda srednje škole. 
Stipendiju koju učenik primi nakon prestanka statusa učenika prvog razreda srednje škole, učenik, odnosno njegov roditelj ili staratelj, dužan je da vrati davaocu stipendije u roku od 30 dana. 
[bookmark: str_3]III BUDŽETSKI FOND
[bookmark: clan_17]Član 17.
Davalac stipendije obrazuje budžetski Fond za stipendiranje učenika prvih razreda srednjih škola deficitarnih zanatskih zanimanja tehničke struke. 
Fond se obrazuje sa ciljem stvaranja mogućnosti za podršku u finansiranju školovanja učenika prvih razreda srednjih škola deficitarnih zanatskih zanimanja tehničke struke u vidu stipendija, kao i zadovoljavanja potreba privrede za deficitarnim zanatskim zanimanjima. 
Fond se obrazuje na neodređeno vreme. 
[bookmark: clan_18]Član 18.
Za upravljanje Fondom odgovoran je nadležni sekretarijat. 
[bookmark: clan_19]Član 19.
Fond se finansira iz aproprijacija obezbeđenih u okviru budžeta Grada za tekuću godinu. 
[bookmark: clan_20]Član 20.
Stručne i administrativne poslove za potrebe Fonda obavlja nadležni sekretarijat. 
Za izvršenje odluke Gradonačelnika o dodeli stipendija nadležan je Sekretarijat za finansije Gradske uprave Grada Subotice. 
[bookmark: str_4]IV ZAVRŠNE ODREDBE
[bookmark: clan_21]Član 21.
Ova odluka stupa na snagu narednog dana od dana objavljivanja u "Službenom listu Grada Subotice". 
 
Samostalni član Odluke izmeni 
Odluke o stipendiranju učenika prvih razreda srednjih škola deficitarnih zanatskih zanimanja tehničke struke 
("Sl. list grada Subotice", br. 28/2019)
Član 2.
Ova odluka stupa na snagu osmog dana od dana objavljivanja u   "Službenom listu Grada Subotice".

